b'\n_START_ARTICLE_\nShadwellin asema\n_START_SECTION_\nHistoria\n_START_PARAGRAPH_\nAsema avattiin 31. elokuuta 1987 osana DLR:n ensimm\xc3\xa4ist\xc3\xa4 osaa. Se rakennettiin alun perin yksivaunuisille junille. Laitureita pidennettiin vuonna 1991 kahden ja vuonna 2009 kolmen vaunun mittaisiksi. Vuoden 2009 remontin yhteydess\xc3\xa4 my\xc3\xb6s uudistettiin aseman sis\xc3\xa4\xc3\xa4nk\xc3\xa4ynti ja lis\xc3\xa4ttiin laiturien it\xc3\xa4p\xc3\xa4\xc3\xa4h\xc3\xa4n h\xc3\xa4t\xc3\xa4ulosk\xc3\xa4ynti.\n_START_SECTION_\nRakenne\n_START_PARAGRAPH_\nAsema sijaitsee maasillalla. Sill\xc3\xa4 on yksi laiturisaareke, jota k\xc3\xa4ytt\xc3\xa4v\xc3\xa4t molempiin suuntiin kulkevat junat. Lippuautomaatit ja aseman sis\xc3\xa4\xc3\xa4nk\xc3\xa4ynti ovat Watney Streetill\xc3\xa4 laiturien l\xc3\xa4nsipuolella. Toisin kuin useimmilla DLR:n asemilla, Shadwellissa ei yleens\xc3\xa4 ole henkil\xc3\xb6kuntaa.'